MANDÁTNA   ZMLUVA

o  obstaraní  výkonu  správy,
uzatvorenej  podľa  §  566  a  nasl.  Obchodného  zákonníka
-------------------------------------------------------------------------------

Článok  I.
Zmluvné  strany
                                                           
1./	Mandant :	Spoločenstvo  vlastníkov  bytov
			......................................................
			zastúpené  p.  ..............................
			predsedom spoločenstva     
			/  ďalej  len  „ spoločenstvo „  /

2./	Mandatár :	Spoločnosť  Mestský podnik služieb Vrútky, s.r.o.  					Ul.  Sv.  Cyrila  a  Metoda  29
			zastúpená  Mgr. Branislavom Pullmannom
			konateľom  spoločnosti
			/  ďalej  len  „ správca „  /

Článok  II.
Predmet  zmluvy

1.	Predmetom  zmluvy  je  obstaranie  výkonu  správy  spoločných  častí   a  spoločných  zariadení  domu  na  ul. .............................................................,  zabezpečenie   služieb  spojených  s  bývaním  a  vykonávaním  údržby  a  opráv  spoločných  častí  a  spoločných  zariadení  domu.                                                      

Článok  III.
Úvodné  ustanovenia

1.	Spoločenstvo  na  základe  tejto  zmluvy  poveruje  správcu  zabezpečovaním  prevádzky,  údržby  a  opráv  spoločných  častí ,  spoločných  zariadení  a  príslušenstva  bytového   domu,    číslo     súpisné    ..............    v .......................,   Ul. .................................. /   ďalej   len  „ dom „  /,  zabezpečovaním  služieb  spojených  s  užívaním  bytov,  ako  aj  ďalších  služieb  za  podmienok  dohodnutých  v  tejto  zmluve.

Článok  IV.
Práva   a  povinnosti  správcu
                                                             
1.	Správca  sa  zaväzuje  vykonávať  správu  spoločných  častí ,  spoločných  zariadení  domu  a  jeho  príslušenstva  tak ,  aby  bol  zabezpečený  nerušený  výkon  vlastníckych  a  užívacích  práv  k  bytom  v  dome.

2.	Správca  je  povinný  starať  sa  o  údržbu  a  opravy  spoločných  častí ,  spoločných  zariadení  domu ,  príslušenstva  a  pozemku  v  rozsahu  podľa  požiadaviek  spoločenstva právoplatne odsúhlasených  zhromaždením  vlastníkov  bytov  v dome v zmysle platných právnych noriem  a  v  súlade  s  osobitnými  predpismi  /  napr.  revízna činnosť, stavebný zákon  /.

3.	Správca  je  povinný  zabezpečiť  poskytovanie  služieb  spojených  s  užívaním  bytu  v  rozsahu  podľa  článku  V.,  bodu  2  tejto  zmluvy.

4.	Zabezpečovať  ďalšie  služby  a  úlohy ,  na  ktorých  sa  zmluvné  strany písomne dohodnú.

Článok  V.
Vymedzenie  rozsahu  činností

1.	Zabezpečenie  správy : 

1.1.	Revízna  činnosť  :

a/	zostavovanie  harmonogramu  revízií  elektrických  a  plynových  zariadení  v                                                               cykloch  stanovených  všeobecne  záväznými  právnymi  predpismi,

b/	obstaranie  realizácie  revízií  uvedených  v  spracovanom  harmonograme,

c/	zabezpečenie  odstránenia  závad  zistených  pri  revíziách.

1.2.	Požiarna  ochrana  :

a/	vykonávanie  preventívnych  požiarnych  prehliadok,

b/	udržiavanie  hasiacich  zariadení  a  hasiacich  prístrojov  v použitia schopnom stave,  vrátane  obstarania  ich  revízií,

c/	styk  so  štátnymi  kontrolnými  orgánmi  pri  kontrolách  bezpečnosti  požiarnej ochrany  vykonávaných  v dome.

1.3.	Ekonomické  činnosti  :

a/	úkony  súvisiace s vedením  a  disponovaním  s  účtom  mandanta  s názvom Spoločenstvo  vlastníkov bytov .......................................................................... v  zastúpení  Mestský podnik služieb Vrútky, s.r.o.  zriadeného v .............................v...................... č. ú. ....................................,

b/	evidencia  príjmov  a  výdavkov  spojených  s  predmetom  obstarania,

c/	výkazníctvo ,  štatistika ,  finančná  a  odvodová  činnosť,

d/	príprava  rozpočtu  fondu  prevádzky,  údržby  a  opráv  a  predloženie  jeho návrhu  na  kalendárny  rok,

e/	predkladanie  ročnej správy o hospodárení do  31.5.  za príslušné obdobie,

f/	poistenie  domu / s výnimkou prípadu, kde poverený zástupca SVB má uzavrieť poistku/,

g/	umožniť členom rady spoločenstva vykonanie kontroly  účtovnej  evidencie.

1.4.	Pohľadávky  :

a/	evidencia  pohľadávok  za  nezaplatené  úhrady  do  fondu  prevádzky ,  údržby   a                                 opráv  a  ostatných mesačných pohľadávok,  ktoré  vzniknú  mandantovi   pri zabezpečovaní  správy  domu,

b/	evidencia pohľadávok v rámci dodávateľsko – odberateľských vzťahov na práce a materiál od tretích osôb,

c/	vymáhanie  pohľadávok  vrátane  súdneho pokračovania.

2.	Zmluvné  zabezpečenie  služieb  spojených  s  užívaním  bytov  v  rozsahu  :

a/	dodávka tepla a teplej úžitkovej vody za podmienok uvedených v právnych predpisoch upravujúcich poskytovanie týchto služieb,

b/	dodávka vody z verejných vodovodov a odvádzanie odpadových vôd verejnou kanalizáciou,

c/	osvetlenie spoločných častí a spoločných zariadení domu,

d/	deratizácia a dezinsekcia,

e/	prevádzka výťahov.

3.	Vykonávanie  opráv  a  údržby  :

a/	spracovanie ročných  plánov  opráv  a  údržby spoločných častí a spoločných zariadení  domu  na základe požiadaviek mandanta a poznania  technického  stavu  domu,

b/	zabezpečovanie  realizácie  mandantom  schválených  plánov  opráv  a  údržby,  kontrola  realizácie  opráv,  preberanie  realizovaných  prác,  uplatňovanie reklamácií  a  zodpovednosti  za  vadné  plnenie,

c/	kontrola  vecnej  a  finančnej  správnosti  fakturácie  prác  realizovanej  údržby                a opráv,

d/	zabezpečenie havarijnej služby k zamedzeniu vzniku ďalších škôd spôsobených nepredvídanými  a  havarijnými  situáciami.

Článok  VI.
Postup  účtovania  nákladov  za  služby  spojené  s  užívaním  bytu

1.	Správca  vypočíta  jednotlivým  vlastníkom  bytov  v  dome  výšku  mesačných  úhrad za plnenia spojené  s  užívaním  bytov,  pričom  vychádza  z predpokladaných nákladov v obytnom dome. V nadväznosti na rozlohu bytov vlastníkov nehnuteľností stanoví úhrady mesačných príspevkov do fondu prevádzky, údržby a opráv spoločenstva.

2.	Správca  môže  zmeniť  výšku  mesačných  úhrad,  ak  je  na  to  dôvod  vyplývajúci  zo  zmeny  právnych  predpisov,   rozhodnutia  cenových  orgánov ,  zo  zmeny  rozsahu  poskytovaných  služieb  alebo  ak sa  na  tom dohodne  zhromaždenie  vlastníkov  bytov  v  dome.

3.	Skutočné  náklady  za  poskytnuté  služby  spojené  s  užívaním  bytu  rozúčtuje  správca na  jednotlivé  byty  v  dome  takto  :

a/	podľa  počtu  bývajúcich  osôb  :
-	spotreba  elektrickej  energie  v spoločných častiach a zariadeniach domu,
-	náklady na prevádzku výťahov,

b/	podľa  nameraných  hodnôt  :
-	dodávka  studenej vody, TÚV  upravená indexom vypočítaným porovnaním údajov fakturačného merača a súčtu údajov bytových vodomerov na základe zistených údajov mandatárom a na jeho náklady, vrátane práčovní,
-	dodávka tepla pre  ÚK  v GJ, nameraná na vstupe do domu s prepočtom na podlahovú plochu bytu a údaje pomerových rozdeľovačov tepla v bytoch,
-	odvádzanie odpadových vôd,

c/	podľa plochy bytu
-	odvod dažďových vôd,

d/	v prípade ďalších nešpecifikovaných nákladov sa tieto rozúčtujú podľa charakteru 
 
4.	Vyúčtovanie skutočných nákladov v súvislosti s užívaním bytov vykoná správca 1 x ročne v termíne do 30.4. príslušného kalendárneho roka. Počty bývajúcich, pre spracovanie vyúčtovania – údajová základňa, predkladá predseda spoločenstva.

5.	Vyúčtovaním zistený nedoplatok za plnenia je vlastník bytu povinný zaplatiť na účet spoločenstva do 31.5. príslušného kalendárneho roka. Vyúčtovaním zistený preplatok vracia správca z prostriedkov spoločenstva vlastníkovi bytu do 31.5. príslušného kalendárneho roka po nadobudnutí právoplatnosti vyúčtovania v prípade dostatku peňažných prostriedkov na účte.
Reklamácia vyúčtovania nákladov na plnenia a platieb do fondu prevádzky, údržby a opráv sa môže uplatniť do 15.5. príslušného kalendárneho roka.
6.	Vlastník bytu, ktorý je v omeškaní s mesačnými úhradami za plnenia a príspevkov do fondu prevádzky, údržby a opráv ako i s úhradou nedoplatku na účet spoločenstva, je povinný zaplatiť poplatok z omeškania vo výške 2,5 ‰ z dlžnej sumy za každý, i začatý, deň omeškania.

7.	Poplatky z omeškania sa počítajú od prvého dňa kalendárneho mesiaca nasledujúceho po nesplnení povinnosti úhrady prostriedkov na plnenia a prostriedkov do fondu prevádzky, údržby a opráv, resp. úhrady prostriedkov vyplývajúcich z ročného vyúčtovania nákladov pre každého majiteľa bytu a nebytového priestoru.

Článok  VII.
Obmedzenie  rozsahu  činnosti

1.	Predmetom  obstarania  činností  správy  a  poskytovania  služieb  podľa  tejto  zmluvy nie  sú  predovšetkým  nasledovné  činnosti  :
       
a/	zabezpečenie  upratovania  spoločných  priestorov  v  dome,  vrátane  čistoty  stanovíšť  kontajnerov  pre  odvoz  domového  odpadu,

b/	zabezpečenie  činností  domových  práčovní,        

c/	čistenie  chodníkov  a  ich  udržiavanie  v  zimnom  období,

d/	výkon činností  ako  napr.  vyvesovanie  služieb  upratovania  spoločných priestorov,  uzamykanie  vchodov,  chov  domácich  zvierat,  riešenie  problémov porušovania  domového  poriadku  a  susedského  spolunažívania,

e/	poskytovanie služieb príjmu TV programov z terestrického a satelitného programu vrátane udržiavania STA a káblových rozvodov,

Článok  VIII.
Práva  a  povinnosti  spoločenstva  vlastníkov  bytov

1.	Práva  a  povinnosti  spoločenstva  vlastníkov  bytov  súvisiacich  so  správou  domu  sú stanovené  zákonom  č.  182/1993  Z.z.  v  znení  zmien  a  doplnkov  a  touto  zmluvou.

2.	Na   zabezpečenie  prevádzky,  údržby  a  opráv  spoločných  častí  a  spoločných  zariadení  domu  a  príslušenstva  ako aj obnovu, modernizáciu a rekonštrukciu domu, sú  vlastníci  bytov  v  dome  povinní  poukazovať príspevky  do  fondu  prevádzky,  údržby  a opráv.

3.	Úhrady sa vypočítajú a vykonávajú podľa  veľkosti spoluvlastníckeho podielu, pričom tento je určený podielom podlahovej plochy bytu /nebytového priestoru/ k úhrnu podlahových plôch všetkých bytov a nebytových priestorov v dome.
V prípade schválenia iného princípu dvojtretinovou väčšinou hlasov všetkých vlastníkov bytov a nebytových priestorov platí toto rozhodnutie.

4.	Úhrady na odstránenie havárii, vykonanie povinných revízii a odstránenie závad a pri zabezpečovaní služieb, pri nedostatku finančných prostriedkov na účte opráv budú riešené na schôdzi vlastníkov bytov a nebytových priestorov. 

5.	Na  zabezpečenie  činnosti platí  správcovi mesačne  paušálny poplatok , ktorý predstavuje čiastku 6 € / jeden byt vrátane platnej DPH.

6.	Zabezpečiť mesačné úhrady za  plnenia a služby spojené  s  užívaním  bytu.

7.	Platby  podľa  ods.  2/ 3/ 4/ 5/ 6/ tohto  článku  je  vlastník  bytu  povinný  poukazovať na účet spoločenstva najneskôr  do  25.  dňa  v  mesiaci,  a  to  na  účet  spoločenstva vedený  vo SLSP   vo Vrútkach,  č. ú.  ..............................., variabilný symbol  .......... číslo bytu, konštantný symbol 0379 /platba v hotovosti v banke/, alebo 0558 prevodom  z  účtu /.

8.	V  prípade omeškania s  platbami  podľa  odsekov  2/  až  7/  je  vlastník  bytu  povinný zaplatiť  poplatok  z  omeškania  vo  výške  2,5 ‰  z  dlžnej  sumy  za     každý ,  aj   začatý  deň omeškania podľa príslušnosti k istine. Poplatky sa vyrubujú od prvého dňa kalendárneho mesiaca nasledujúceho po nesplnení týchto povinností. 

9.	Vlastník  bytu  je  povinný  bez  zbytočného  odkladu  oznámiť  správcovi  prenájom bytu  inej  osobe  a  ďalšie  skutočnosti  rozhodné  na  určenie  výšky  úhrady  za  plnenia  poskytované  s  užívaním  bytu.

10.	V nadväznosti na štatisticky zistený koeficient inflácie za kalendárny rok predchádzajúci priebežnému roku výkonu činností podľa mandátnej zmluvy, môže správca upraviť si odmenu za výkon správy  o tento koeficient. 

Článok  IX.
Fond  prevádzky ,  údržby  a  opráv

1.	Fond  prevádzky ,  údržby  a  opráv  /  ďalej  len  „ fond „  /   slúži  na  úhradu  plnení spojených s  prevádzkou  domu  a  na  zabezpečenie  údržby a  opráv,  prípadne  obnovy modernizácie a rekonštrukcie domu, spoločných častí domu, spoločných zariadení a príslušenstva domu.

2.	Na prevádzku,  údržbu ,  opravy ,  prípadne  zlepšenie  spoločných  častí ,  spoločných    zariadení a príslušenstva domu prispievajú vlastníci bytov do fondu mesačnými  príspevkami podľa rozhodnutia väčšiny vlastníkov bytov v zmysle zákona č. 182/1993 Z.z. o vlastníctve bytov a nebytových priestorov. Súčasťou fondu sú aj úroky z úložiek, dotácie, príp. iné príspevky.

3.	Mesačné úhrady preddavkov vlastníci bytov realizujú prevodom z osobného účtu, poštovou poukážkou, resp. zložením hotovosti v peňažnom ústave na základe                                                                                     ustanovenia článku VI a VIII mandátnej zmluvy a evidenčného listu vyhotoveného  správcom.

4.	Prostriedky  fondu  uvedené  v  ods. 1/  môže  správca  použiť  na  financovanie prevádzky, opráv,  údržby a  zlepšení, ktoré vyplývajú zo schváleného  plánu opráv, údržby.  Súhlas  vlastníkov bytov  nie  je potrebný na  financovanie  bežnej  údržby  a  opravy   nepresahujúcej  v  jednotlivom  prípade  čiastku  ............. €.  Predchádzajúci súhlas vlastníkov bytov nie je potrebný i v prípade odstraňovania závad po prehliadkach a revíziách vyplývajúcich zo všeobecne záväzných predpisov. 

5.	Prostriedky  fondu  nepoužité  v príslušnom  kalendárnom  roku  sa  vlastníkom  bytov nevracajú  a  prechádzajú  do  nasledujúceho  roku.

6.	Po  skončení  kalendárneho  roka  je  správca  povinný  oboznámiť  vlastníkov  bytov so  stavom  fondu  najneskôr  v  termíne  podania ročnej správy o hospodárení.

Článok  X.
Plná  moc

1.	Na  obstaranie  záležitostí  mandanta  uvedených  v  predmete  tejto  zmluvy  udeľuje na právne  úkony  s  tým  spojené  mandant  mandatárovi  plnú  moc  v  zmysle  §  31 a  nasl.  Občianskeho  zákonníka.

2.	V  rámci  udelenej  plnej  moci  môže  mandatár  disponovať    s  účtom  mandanta v zmysle  ustanovení  mandátnej  zmluvy . 

Článok  XI.
Osobitné  dojednania

1.	Spoločenstvo  splnomocňuje  správcu  na  právne  úkony  v  jeho  mene a na jeho účet  súvisiace  so  zabezpečením  povinností  podľa tejto zmluvy.  Z  týchto  úkonov  sú  zaviazaní  priamo  vlastníci  bytov  v  dome.  Na  prevzatie  úveru  sa  vyžaduje  osobitné splnomocnenie  spoločenstva  schválené  zhromaždením  vlastníkov  v  dome.

2.	Mandatár  zodpovedá  za  riadne  obstaranie  činnosti  podľa  predmetu  tejto  zmluvy.

3.	Vlastník bytu sa zaväzuje, že v prípade nadobudnutia vlastníctva bytu bude o tejto skutočnosti bez zbytočného odkladu informovať spoločenstvo a správcu. Súčasťou informovanosti je i nahlásenie počtu osôb v byte pre určenie mesačných úhrad za plnenia, resp. pre vyúčtovanie nákladov.

4.	V prípade potreby úpravy zmluvných vzťahov vstupuje mandant a mandatár k rokovaniam.

5.	Spoločenstvo si vyhradzuje právo na zmeny a doplnky k tejto zmluve formou dodatku.

6.	Mandatár nezodpovedá za škodu, ktorá vznikla nezabezpečením činností podľa predmetu tejto zmluvy, ak činností nemohol zabezpečiť pre nedostatok prostriedkov na účte mandanta.

Článok  XII.
Záverečné  ustanovenia

1.	Táto  zmluva  nadobúda  účinnosť  od   ....................   a  uzatvára  sa  na  dobu  neurčitú.

2.	Zmeny  a  doplnky  k  tejto  zmluve  sú  možné  len  s  písomným  súhlasom  zmluvných strán.  Inak  je  možné  túto  zmluvu  vypovedať  v 6 mesačnej  výpovednej  lehote začínajúcej  plynúť  prvým  dňom  nasledujúceho kalendárneho  mesiaca  po  doručení  výpovede.

3.	Táto  zmluva  je  spísaná  v  2  vyhotoveniach, pre každú stranu jedno vyhotovenie.

4.	V prípade vyskytnutia sa  skutočností  neriešených  v  predchádzajúcich  ustanoveniach, vstúpia  obe  zmluvné  strany  do  rokovania. 

5.	Zmluvné strany vyhlasujú , že zmluvu uzatvorili na základe ich slobodnej vôle, zmluva nebola uzatvorená v tiesni za nápadne nevýhodných podmienok, zmluvu si prečítali, jej obsahu rozumejú a na znak súhlasu zmluvu podpisujú.

Vo  Vrútkach ,   dňa ...................................

za  mandanta  :                                                                              za  mandatára  :